Държавен вестник, бр. 21, 2015 г., стр. 53

БРОЙ  21	
Д Ъ Р Ж А В Е Н  В Е С Т Н И К 	
СТР.  53  
2. учебна плавателна практика на кораб 
съгласно изискванията на Международната 
конвенция за вахтената служба и нормите за 
подготовка и освидетелстване на моряците, 
1978 г., както е изменена (Конвенция STCW).
Чл. 11. (1) Обучението за придобиване 
на образователно-квалификационна степен 
„бакалавър“ завършва с държавни изпити по 
специалност „Корабни машини и механизми“ 
и по английски език.
(2) Държавният изпит по специалността 
„Корабни машини и механизми“ се провежда 
по функции, определени от Международната 
конвенция за вахтената служба и нормите за 
подготовка и освидетелстване на моряците, 
1978 г., както е изменена (Конвенция STCW).
(3) Държавните изпити се провеждат 
пред изпитни комисии, в състава на които 
се включват не по-малко от трима хабили-
тирани преподаватели по специалността от 
висшето училище. В комисиите могат да 
се включат и до две хабилитирани лица в 
област на висшето образование „Технически 
науки“ от други висши училища, специа-
листи от Изпълнителна агенция „Морска 
администрация“, както и други специалисти 
от профисионалната област.
(4) Съставът на комисиите по ал. 3 се 
определя със заповед на ректора на висшето 
училище. 
(5) Студентите, изпълнили задължения-
та си по учебен план и положили успешно 
държавни изпити, получават диплома за 
висше образование по специалност „Корабни 
машини и механизми“ на образователно-
квалификационна степен „бакалавър“. 
(6) Лицата, получили дипломи за завърше-
но висше образование по ал. 5, придобиват 
професионална квалификация „Инженер по 
корабни машини и механизми“.
Преходни и заключителни разпоредби
§ 1. Лицата, приети преди влизането в 
сила на наредбата, продължават и завърш-
ват обучението си по учебните планове и 
при условията и по реда, при които са били 
приети.
§ 2. Висши училища, които не изпълня-
ват изискванията на наредбата, не могат да 
издават дипломи за завършено висше обра-
зование на образователно-квалификационна 
степен „бакалавър“ по специалност „Корабни 
машини и механизми“ и професионална ква-
лификация „Инженер по корабни машини 
и механизми“.
§ 3. Наредбата се приема на основание 
чл. 9, ал. 3, т. 5 от Закона за висшето образо-
вание и влиза в сила от учебната 2015/2016 г.
НАРЕДБА
за държавните изисквания за придобиване на 
висше образование по специалност „Корабни 
машини и механизми“ на образователно-
квалификационна степен „магистър“ след 
придобита образователно-квалификационна 
степен „бакалавър“ 
Чл. 1. С наредбата се определят държавните 
изисквания за придобиване на висше образова-
ние на образователно-квалификационна степен 
„магистър“ от професионално направление 
5.5. „Транспорт, корабоплаване и авиация“ по 
специалност „Корабни машини и механизми“ 
от регулирана професия „Корабен механик“.
Чл. 2. (1) Подготовката на студентите по 
специалност „Корабни машини и механизми“ 
се извършва в съответствие с разпоредбите 
на Закона за висшето образование (ЗВО), 
на Международната конвенция за вахтената 
служба и нормите за подготовка и освиде-
телстване на моряците от 1978 г., както е 
изменена (Конвенция STCW), и Директива 
2008/106/ЕО на Европейския парламент и на 
Съвета от 19 ноември 2008 г. относно мини-
малното ниво на обучение на морските лица 
(OB, L 323, 03/12/2008), Директива 2012/35/ 
ЕС на Европейския парламент и на Съвета 
от 21 ноември 2012 г. за изменение на Ди-
ректива 2008/106/ЕО относно минималното 
ниво на обучение на морските лица (OB, L 
343, 14.12.2012 г.), на Кодекса на търговското 
корабоплаване (КТК), на Наредба № 6 от 
2012 г. за компетентност на морските лица в 
Република България (ДВ, бр. 31 от 2012 г.) и 
на тази наредба.
(2) Обучението по специалността по ал. 1 
и резултатите от него съответстват на ниво 7 
от Националната квалификационна рамка.
Чл. 3. (1) Лицата, придобили висше обра-
зование на образователно-квалификационна 
степен „бакалавър“ или „магистър“ по друга 
специалност, се приемат за обучение на об-
разователно-квалификационната степен „ма-
гистър“ по специалност „Корабни машини и 
механизми“ в съответствие с чл. 68 ЗВО при 
спазване на Наредбата за държавните изис-
квания за приемане на студенти във висшите 
училища на Република България (ДВ, бр. 40 
от 2000 г.) и на изискванията, определени в 
правилниците на висшето училище. 
(2) За лица, притежаващи образовател-
но-квалификационна степен „бакалавър“ по 
специалност „Корабни машини и механизми“, 
обучението е със срок не по-малък от 1 година 
и придобиване на не по-малко от  60 кредита.
(3) За лица, притежаващи образователно-
квалификационна степен „бакалавър“ или 
„магистър“ по друга специалност, обучението 
е със срок не по-малък от 2 години и придо-
биване на не по-малко от 120 кредита.